नई दिल्ली | संवाददाता: समलैंगिकता को लेकर मंगलवार को सुप्रीम कोर्ट में गरमागरम बहस हुई. बात शिखंडी की भी हुई और समलैंगिकों की मानसिक स्थिति को लेकर भी. पुराने नैतिक मूल्य भी इस बहस का हिस्सा बने. धारा 377 के तहत समलैंगिकता को अपराध मानने या अपराध नहीं मानने के मामले की सुनवाई सुप्रीम कोर्ट के मुख्य न्यायाधीश दीपक मिश्रा, जस्टिस आर. नरीमन, जस्टिस एम. खानविलकर, जस्टिस डी वाई चंद्रचूड़ और जस्टिस इंदु मल्होत्रा की बेंच में हुई.